**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 27/05/2022**

 **Αριθμ. Πρωτ.:8821**

**ΑΠΟΣΠΑΣΜΑ**

**Από το πρακτικό της αριθμ. 19ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 163**

 **Έγκριση 1ου Ανακεφαλαιωτικού Πίνακα Εργασιών και 1ου Π.Κ.Τ.Μ.Ν.Ε. του έργου:**

**«ΔΙΑΜΟΡΦΩΣΗ ΔΙΑΔΡΟΜΩΝ ΝΕΟΥ ΝΕΚΡΟΤΑΦΕΙΟΥ ΛΙΒΑΔΕΙΑΣ».**

Στη Λιβαδειά σήμερα 24η Μαϊου 2022 ημέρα Τρίτη , ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων –βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 8292/20-05-2022 έγγραφη πρόσκληση του Προέδρου της & Δημάρχου Λεβαδέων

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα επτά (7), ήτοι:

 **ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης 1. Πούλος Ευάγγελος

2. Μητάς Αλέξανδρος 2 .Μπράλιος Νικόλαος

3. Καλογρηάς Αθανάσιος ΄ Αν και είχαν νόμιμα προσκληθεί

4. Σαγιάννης Μιχαήλ

5. Μερτζάνης Κωνσταντίνος

6. Καπλάνης Κωνσταντίνος

7.Τουμαράς Βασίλειος (αναπλ/κό μέλος Καραμάνη Δημητρίου)

 Το τακτικό μέλος της Οικονομικής Επιτροπής κ. Μητάς Αλέξανδρος αποχώρησε στο 6ο θέμα ημερήσιας διάταξης και στη θέση του προσήλθε ο αναπληρωτής του κ. Αποστόλου Ιωάνης.

Ο Πρόεδρος της Οικονομικής Επιτροπής εισηγούμενος το 14ο θέμα της ημερήσιας διάταξης έθεσε υπόψη των μελών το με αριθ. πρωτ. 8257/19-05-2022 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται :

*Α. ΙΣΤΟΡΙΚΟ ΤΟΥ ΕΡΓΟΥ*

* *Με την υπ’ αρ. 8/2020 απόφαση της Εκτελεστικής Επιτροπής καταρτίθηκε το Τεχνικό Πρόγραμμα εκτελεστέων έργων έτους 2021*
* *Με την υπ’ αριθμό 197/2020 απόφαση του Δημοτικού Συμβουλίου του Δήμου Λεβαδέων ψηφίστηκε και εγκρίθηκε το τεχνικό πρόγραμμα εκτελεστέων έργων έτους 2021*
* *Με την υπ’ αριθμό 26/2021 απόφαση του Δημοτικού Συμβουλίου του Δήμου Λεβαδέων εγκρίθηκε η υποχρεωτική αναμόρφωση του Προϋπολογισμού του Δήμου Λεβαδέων έτους 2021 και επικυρώθηκε με την υπ’ αριθμό 66724/05-04-2021 απόφαση του Συντονιστή Αποκεντρωμένης Διοίκησης Θεσσαλίας – Στερεάς Ελλάδας.*
* *Με την υπ’ αριθμό 36/2020 μελέτη προϋπολογισμού 560.000,00€ με ΦΠΑ 24%, συντάχθηκε από την Τεχνική Υπηρεσία του Δήμου Λεβαδέων μαζί με όλα τα τεύχη και σχέδια που την συνοδεύουν.*
* *Με την υπ΄ αριθμό 96/2020 απόφαση του Δημοτικού Συμβουλίου εγκρίθηκε η υπ’ αριθμό 36/2020 μελέτη της Τεχνικής Υπηρεσίας.*
* *Με την υπ’ αρ. 233/18-01-2021 απόφαση ανάληψης υποχρέωσης πολυετούς δαπάνης του Δημάρχου εγκρίθηκε δαπάνη και διάθεση πίστωσης για το οικονομικό έτος 2021*
* *Με την υπ’ αριθμό 216/2020 απόφαση της Οικονομικής Επιτροπής του Δήμου Λεβαδέων εγκρίθηκε η διενέργεια ηλεκτρονικού διαγωνισμού και καταρτίστηκαν οι όροι Διακήρυξης του έργου.*
* *Η ανάρτηση της Διακήρυξης στο ΚΗΜΔΗΣ έγινε με αριθμό 20PROC007314487 2020-09-15*
* *Με το υπ΄ αριθμό 18315/17-09-2020 έγγραφο έγινε δημοσίευση της Περίληψης Διακήρυξης Διαγωνισμού του ανωτέρου έργου (Διάβημα, Νέα της Βοιωτίας και Μανιφέστο).*
* *Με την υπ΄ αριθμό 235/2020 Απόφαση της Οικονομικής Επιτροπής συγκροτήθηκε η Επιτροπή Διεξαγωγής Διαγωνισμών.*
* *Με την υπ’ αρ. 93/2021 απόφαση της Οικονομικής Επιτροπής εγκρίθηκε το Πρακτικό Ι της ηλεκτρονικής δημοπρασίας με Α/Α ΕΣΗΔΗΣ 92579 του έργου με τίτλο «Διαμόρφωση διαδρόμων νέου νεκροταφείου Λιβαδειάς», σύμφωνα με το οποίο προσωρινός ανάδοχος ανεδείχθη ο Οικονομικός Φορέας με την επωνυμία «ΑΝΤΩΝΗΣ ΓΕΩΡΓΙΟΥ ΑΣΚΟΥΝΗΣ ΑΝΩΝΥΜΗ ΤΕΧΝΙΚΗ ΕΜΠΟΡΙΚΗ & ΒΙΟΜΗΧΑΝΙΚΗ ΕΤΑΙΡΕΙΑ με δ.τ. ΤΕΧΝΙΚΗ ΕΤΑΙΡΕΙΑ ΠΑΤΡΩΝ» με μέση τεκμαρτή έκπτωση 38,87% επί των τιμών του τιμολογίου της μελέτης.*
* *Με το υπ αριθμό 6594/22-4-2021 έγγραφο γνωστοποιήθηκε η υπ’ αρ. 93/2021 απόφαση της Οικονομικής Επιτροπής περί έγκρισης του Πρακτικού I της ηλεκτρονικής Δημοπρασίας με Α/Α ΕΣΗΔΗΔ 92579 της επιτροπής Διαγωνισμού προς τους συμμετέχοντες οικονομικούς φορείς μέσω της λειτουργικότητας της «Επικοινωνίας» του ΕΣΗΔΗΣ*
* *Με το υπ’ αριθμό 9740/31-5-2021 έγγραφο της Υπηρεσίας προς τον προσωρινό μειοδότη ζητήθηκε μέσω της λειτουργικότητας της «Επικοινωνίας» του ΕΣΗΔΗΣ η υποβολή των δικαιολογητικών του άρθρου 23.2-23.10 της Διακήρυξης.*
* *Με την απόφαση 179/2021 της Οικονομικής Επιτροπής κατακυρώθηκε το αποτέλεσμα της διενεργήσας δημοπρασίας στον Οικονομικό Φορέα «ΑΝΤΩΝΗΣ ΓΕΩΡΓΙΟΥ ΑΣΚΟΥΝΗΣ ΑΝΩΝΥΜΗ ΤΕΧΝΙΚΗ ΕΜΠΟΡΙΚΗ & ΒΙΟΜΗΧΑΝΙΚΗ ΕΤΑΙΡΕΙΑ με δ.τ. ΤΕΧΝΙΚΗ ΕΤΑΙΡΕΙΑ ΠΑΤΡΩΝ» που προσέφερε μέση έκπτωση 38,87% (σύνολο δαπάνης κατά την προσφορά 276.407,18€ χωρίς ΦΠΑ)*
* *Με το υπ’ αρ. 149371/21-07-2021 έγγραφο της Αποκεντρωμένης Διοίκησης Θεσσαλίας – Στερεάς Ελλάδας ελέγχθηκε η νομιμότητα της υπ’ αρ. 179/2021 απόφασης της Οικονομικής Επιτροπής*
* *Με το υπ’ αριθμό 13257 15-07-2021 έγγραφο της Διεύθυνσης Τεχνικών Υπηρεσιών κοινοποιήθηκε η υπ’ αριθμό 179/2021 απόφαση της Οικονομικής Επιτροπής στους συμμετέχοντες στο διαγωνισμό πλην του προσωρινού μειοδότη.*
* *Με το υπ’ αριθμό 17477/20-09-2021 έγγραφο προσκλήθηκε ο Οικονομικός Φορέας «ΑΝΤΩΝΗΣ ΓΕΩΡΓΙΟΥ ΑΣΚΟΥΝΗΣ ΑΝΩΝΥΜΗ ΤΕΧΝΙΚΗ ΕΜΠΟΡΙΚΗ & ΒΙΟΜΗΧΑΝΙΚΗ ΕΤΑΙΡΕΙΑ με δ.τ. ΤΕΧΝΙΚΗ ΕΤΑΙΡΕΙΑ ΠΑΤΡΩΝ» για την υπογραφή σύμβασης.*
* *Η υπ΄ αριθμό e-125608/24-09-2021 εγγυητική επιστολή καλής εκτέλεσης του ΤΜΕΔΕ ποσού 13.820,36€.*
* *Με το υπ΄ αριθμό V/113069/04-10-2021 έγγραφο βεβαιώθηκε η εγκυρότητας της υπ΄ αριθμό e-125608/24-09-2021 Εγγυητικής Επιστολής καλής εκτέλεσης του ΤΜΕΔΕ.*
* *Με το υπ’ αριθμό 19417/13-10-2021 έγγραφο υπογράφθηκε η σύμβαση μετά του Δήμου Λεβαδέων και του Οικονομικού φορέα «ΑΝΤΩΝΗΣ ΓΕΩΡΓΙΟΥ ΑΣΚΟΥΝΗΣ ΑΝΩΝΥΜΗ ΤΕΧΝΙΚΗ ΕΜΠΟΡΙΚΗ & ΒΙΟΜΗΧΑΝΙΚΗ ΕΤΑΙΡΕΙΑ με δ.τ. ΤΕΧΝΙΚΗ ΕΤΑΙΡΕΙΑ ΠΑΤΡΩΝ» με χρονοδιάγραμμα υλοποίησης του έργου δώδεκα (12) μήνες από την υπογραφή της σύμβασης.*

*Β. ΠΕΡΙΓΡΑΦΗ ΤΟΥ ΕΡΓΟΥ*

 *Αντικείμενο της εν λόγω μελέτης είναι :*

*1. Η δημιουργία και διαμόρφωση των διαδρόμων της επέκτασης του υφιστάμενου κοιμητηρίου*

*2. Εργασίες στο υφιστάμενο Κοιμητήριο .*

*Οι εργασίες που πρόκειται να εκτελεστούν είναι οι κάτωθι :*

*Για την επέκταση του κοιμητηρίου :*

*1. Χωματουργικές εργασίες διαμόρφωσης των των διαδρόμων και της ζώνης πρασίνου*

*2. Κατασκευή επιφανειακού δικτύου αποστράγγισης ομβρίων και περιμετρικού συλλεκτηρίου αγωγού εντός του κοιμητηρίου και κατασκευή δυο φρεατίων (πηγάδια) για τον ελεγχο της ποιότητας των υπόγειων υδάτων της περιοχής*

*3. Δημιουργία εξωτερικής περιμετρικής ζώνης πρασίνου επαρκούς πλάτους (5 και 10 μέτρα ) με ψηλά δέντρα*

*4. Κατασκευή περιμετρικής εσωτερικής οδού μεταξύ της ζώνης πρασίνου και των τάφων*

*Για το Υφιστάμενο Κοιμητήριο :*

*α) η διαμόρφωση και επίστρωση του χώρου έμπροσθεν του Ιερού Ναού του Λαζάρου*

*β) η επίστρωση του κεντρικού διαδρόμου του υφιστάμενου κοιμητηρίουυ μετά δύο παράπλευρων διαδρόμων*

*γ) η δημιουργία υπόγειου χωνευτηρίου οστών στο υφιστάμενο κοιμητήριο*

*Γ. ΧΡΗΜΑΤΟΔΟΤΗΣΗ*

*Το έργο χρηματοδοτείται από πιστώσεις Κ.Α.Π.*

*Δ. ΑΙΤΙΟΛΟΓΗΣΗ ΤΟΥ 1ου Α.Π.Ε.*

*Ο παρών 1ος Ανακεφαλαιωτικός Πίνακας Εργασιών (Α.Π.Ε.) συντάχθηκε από την Υπηρεσία μας για να συμπεριλάβει πέντε (5) Νέες Εργασίες που περιλαμβάνονται στο προς έγκριση 1ο Π.Κ.Τ.Μ.Ν.Ε. του 1ου Α.Π.Ε., οι οποίες δεν προβλέπονταν στην αρχική μελέτη και κρίνονται απαραίτητες για την άρτια ολοκλήρωση του έργου.*

*Ε. ΝΕΕΣ ΕΡΓΑΣΙΕΣ 1ου Π.Κ.Τ.Μ.Ν.Ε. ΤΟΥ 1ου Α.Π.Ε.*

*Με το παρόν 1ο Π.Κ.Τ.Μ.Ν.Ε. του προς έγκριση 1ου Α.Π.Ε., συντάχθηκαν πέντε (5) νέες εργασίες με βάση το Τιμολόγιο μελέτης και την Τιμαριθμική του Γ’ Τριμήνου 2012. Επίσης στις Τιμές των Νέων Εργασιών εφαρμόζεται το ποσοστό έκπτωσης ανά ομάδα και συνολικά το Εργολαβικό όφελος 18%. Οι Νέες Εργασίες που εντάσσονται είναι οι εξής:*

*ΟΜΑΔΑ 2. ΤΕΧΝΙΚΑ ΕΡΓΑ*

*ΝΤ-1 (Αναθεωρείται με το άρθρο ΟΙΚ3223Α.5)*

*Προσαύξηση τιμής σκυροδέματος οποιασδήποτε κατηγορίας, όταν το σύνολο της χρησιμοποιούμενης ποσότητας δεν υπερβαίνει τα 30,00m3 για κατασκευές από σκυρόδεμα κατηγορίας C16/20*

*Προσαύξηση τιμής σκυροδέματος, οποιασδήποτε κατηγορίας ή ποιότητας, όταν η συνολική ποσότητα για όλες τις κατηγορίες ή ποιότητες που προβλέπονται στο έργο δεν υπερβαίνει τα 30,00 m3, λόγω υποαπασχόλησης μηχανημάτων και εργατοτεχνικού προσωπικού.*

*Επιμέτρηση ανά κυβικό μέτρο κατασκευασθέντος στοιχείου από σκυρόδεμα, σύμφωνα με τις προβλεπόμενες από την μελέτη διαστάσεις.*

*Τιμή ανά κυβικό μέτρο (m3)*

## *ΝΤ-2 (Αναθεωρείται με το άρθρο Σχετ ΟΙΚ 7341):*

*Τελική διαμόρφωση επιφάνειας σκυροδέματος*

*Τελική διαμόρφωση επιφάνειας σκυροδέματος, αμέσως μετά την πήξιν του σκυροδέματος μετά της δια του μύστρου κατεργασίας, ήτοι εν γένει υλικά και εργασία πλήρους κατασκευής.*

*Τιμή ανά μέτρο μήκους (m)*

## *ΝΤ-3 (Αναθεωρείται με το άρθρο Σχετ ΟΙΚ 3841):*

## *Προσαύξηση λόγω χρήσης ξυλοτύπων εμφανών σκυροδεμάτων*

*Προσαύξηση λόγω χρήσης ξυλοτύπων επιπέδων, καμπύλων ή κεκλιμένων εμφανών επιφανειών σκυροδεμάτων, με κόντρα πλακέ τύπου ΒΕΤΟFORM ή πλανισμένες σανίδες σε αρίστη κατάσταση καινουργής ξυλεία ή ξυλεία με λιγότερες από πέντε χρήσεις), για την επίτευξη του προβλεπόμενου επιφανειακού τελειώματος, σύμφωνα με την μελέτη και την ΕΤΕΠ 01-05-00-00 "Καλούπια εμφανούς (ανεπένδυτου) έγχυτου σκυροδέματος".*

*Τιμή ανά τετραγωνικό μέτρο (m2)*

## *ΝΤ-4 (Αναθεωρείται με το άρθρο ΟΔΟ 2922): :*

## *Διαμόρφωση διαβάσεων (ράμπες*

*Πλήρης διαμόρφωση διάβασης/πρόσβασης ΑΜΕΑ σε υφιστάμενα πεζοδρόμια και νησίδες.*

*Στην τιμή μονάδας περιλαμβάνεται η πλήρης κατασκευή τους (υλικά και εργασία: κονίαμα έδρασης, μεταφορά υλικών επί τόπου, εκτέλεση εργασιών, καθαρισμός χώρου εκτέλεσης εργασιών και συγκέντρωση και αποκομιδή πλεοναζόντων υλικών και προϊόντων αποξήλωσης), σύμφωνα με την προβλεπόμενη υποβιβασμένη στάθμη, με διάταξη, τύπο και μορφή απόλυτα προσαρμοσμένη προς την υφιστάμενη κατάσταση.*

*Τιμή ανά τεμάχιο (τεμ)*

## *ΝΤ – 5 (Αναθεωρείται με το άρθρο ΥΔΡ 6711.2):*

*Αγωγοί αποχέτευσης από σωλήνες PVC-U, SDR 41, DN 200 mm*

*Αγωγοί αποχέτευσης ακαθάρτων με σωλήνες από μη πλαστικοποιημένο PVC-Uσυμπαγούς τοιχώματος, κατά ΕΛΟΤ ΕΝ 1401−1, σύμφωνα με την μελέτη και την ΕΤΕΠ 08-06-02-02 "Δίκτυα αποχέτευσης από σωλήνες PVC-U".*

*Οι σωλήνες χαρακτηρίζονται με βάση την ονομαστική διάμετρο DN (ταυτίζεται με την εξωτερική διάμετρο), τον τυποποιημένο λόγο διαστάσεων SDR (Standard Dimension Ratio: λόγος της εξωτερικής διαμέτρου του σωλήνα προς το πάχος του τοιχώματος) και τον δείκτη δακτυλιοειδούς ακαμψίας SN.*

*Το παρόν άρθρο έχει εφαρμογή τόσο για σωλήνες με απόληξη τύπου καμπάνας με ελαστικό δακτύλιο στεγανοποίησης (κατά ΕΛΟΤ ΕΝ 681.1), όσο και για σωλήνες με ευθύγραμμα άκρα που συνδέονται με συγκολλούμενο δακτύλιο (μούφα).*

*Στις τιμές μονάδος του παρόντος άρθρου περιλαμβάνονται:*

*α. Η προμήθεια, μεταφορά επί τόπου, προσωρινή αποθήκευση, προστασία και πλάγιες μεταφορές των σωλήνων και των δακτυλίων στεγάνωσης ή συγκόλλησης (και της απαιτούμενης προς τούτο κόλλας).*

*β. Η διάθεση του απαιτουμένου εξοπλισμού και μέσων για τον χειρισμό και την σύνδεση των σωλήνων.*

*γ. Η προσέγγιση των σωλήνων στην θέση τοποθέτησης, οι συνδέσεις των σωλήνων μεταξύ τους, οι συνδέσεις του αγωγού με τα φρεάτια του δικτύου, καθώς και η δοκιμασία του δικτύου κατά τμήματα.*

*Δεν συμπεριλαμβάνονται και επιμετρώνται ιδιαίτερα με βάση τα οικεία άρθρα του τιμολογίου:*

* *Οι στρώσεις έδρασης και εγκιβωτισμού των σωλήνων και η επανεπίχωση του ορύγματος, σύμφωνα με τα καθοριζόμενα στην μελέτη*
* *Τα ειδικά τεμάχια σύνδεσης των παροχών στο δίκτυο ακαθάρτων (σαμάρια με μούφα)*
* *Τα ειδικά τεμάχια του αγωγού (γωνίες, ταύ, πώματα κλπ) από PVC ή χυτοσίδηρο*

*Αγωγοί αποχέτευσης από σωλήνες PVC-U, SDR 41, DN 200 mm*

*Τιμή ανά τρέχον μέτρο (μμ) αξονικού μήκους σωλήνωσης, αφαιρουμένου του μήκους των φρεατίων και των ειδικών τεμαχίων.*

*ΣΤ. ΟΙΚΟΝΟΜΙΚΑ ΣΤΟΙΧΕΙΑ*

*Η προτεινόμενη δαπάνη του 1ου Ανακεφαλαιωτικού Πίνακα Εργασιών ανέρχεται στο ποσό των 342.744,90€ (276.407,18€ αξία εργασιών και 66.337,72€ ΦΠΑ).*

*Η δαπάνη των νέων εργασιών ποσού 14.829,54€ καλύφθηκε με ανάλωση μέρους των απρόβλεπτων δαπανών της αρχικής σύμβασης*

*Ο παρών 1ος Ανακεφαλαιωτικός πίνακας εργασιών ποσού 342.744,90€ συμπεριλαμβανομένου του Φ.Π.Α. συντάχθηκε σε ισοζύγιο με το ποσό της αρχικής σύμβασης.*

*Για την τιμολόγηση των νέων εργασιών συντάχθηκε το 1ο Π.Κ.Τ.Μ.Ν.Ε.*

*Με τον παρόντα 1ο Ανακεφαλαιωτικό πίνακα εργασιών ικανοποιούνται οι προϋποθέσεις που θέτει ο νόμος περί Δημοσίων έργων Ν.4412/2016. Επίσης τηρούνται οι προϋποθέσεις που τίθενται από το άρθρο 156 «Ειδικά θέματα τροποποιήσεων συμβάσεων κατά την διάρκειά τους - αυξομειώσεις εργασιών - νέες εργασίες», του, καθώς και από τις προγενέστερες Εγκυκλίους 30/10-12-2007 (με αρ. πρωτ. Δ17γ/04/170/ΦΝ380) και 20/26-07-2006 (με αρ. πρωτ. Δ17γ/03/114/ΦΝ443) του Υ.ΠΕ.ΧΩ.ΔΕ., και συγκεκριμένα:*

* *Δεν τροποποιείται το «βασικό σχέδιο», ούτε οι προδιαγραφές του έργου, όπως περιγράφεται στα συμβατικά τεύχη, ούτε καταργείται ομάδα εργασιών της αρχικής σύμβασης.*
* *Δεν θίγεται η πληρότητα, η ποιότητα και η λειτουργικότητα του έργου.*
* *Δεν υπερβαίνει η δαπάνη αυτή, κατά τον προτεινόμενο 1ο Ανακεφαλαιωτικό Πίνακα Εργασιών του έργου, ποσοστό είκοσι τοις εκατό (20%) της συμβατικής δαπάνης ομάδας εργασιών του έργου ούτε, αθροιστικά, ποσοστό δέκα τοις εκατό (10%) της δαπάνης της αρχικής σύμβασης χωρίς Φ.Π.Α., αναθεώρηση τιμών και απρόβλεπτες δαπάνες.*

*Ο ανάδοχος υπέγραψε χωρίς επιφύλαξη τον παρόντα 1ο Α.Π.Ε. και το 1ο Π.Κ.Τ.Μ.Ν.Ε.*

***Ε Ι Σ Η Γ Ο Υ Μ Ε Θ Α***

*Την έγκριση του 1ου Ανακεφαλαιωτικού Πίνακα Εργασιών και του 1ου Π.Κ.Τ.Μ.Ν.Ε. του έργου:* ***«ΔΙΑΜΟΡΦΩΣΗ ΔΙΑΔΡΟΜΩΝ ΝΕΟΥ ΝΕΚΡΟΤΑΦΕΙΟΥ ΛΙΒΑΔΕΙΑΣ»*** *που βρίσκεται σε ισοζύγιο με την συνολική δαπάνη της αρχικής Σύμβασης****.***

 Η Οικονομική Επιτροπή λαμβάνοντας υπόψη :

- Τις διατάξεις του άρθρου 40 του Ν. 4735/2020 που αντικατέστησε το άρθρο 72 του

 Ν.3852/2010

-Το υπ΄ αρ. πρωτ. 8257/19-05-2022 έγγραφο της Δ/νσης Τεχνικών Υπηρεσιών του Δήμου Λεβαδέων

 -Τον 1ο Ανακεφαλαιωτικό Πίνακα Εργασιών του έργου: «ΔΙΑΜΟΡΦΩΣΗ ΔΙΑΔΡΟΜΩΝ ΝΕΟΥ ΝΕΚΡΟΤΑΦΕΙΟΥ ΛΙΒΑΔΕΙΑΣ» που είχε διανεμηθεί.

1. -Την αιτιολογική έκθεση που συνοδεύει τον 1ο Α.Π.Ε
2. -Το 1ο Πρωτόκολλο κανονισμού τιμών μονάδος νέων εργασιών που είχε διανεμηθεί
3. -Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-Τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

 Εγκρίνει τον 1ο Ανακεφαλαιωτικό Πίνακα Εργασιών καθώς και το 1ο Πρωτόκολλο Κανονισμού Τιμών Μονάδος Νέων Εργασιών (Π.Κ.Τ.Μ.Ν.Ε.) , της δημόσιας σύμβασης «ΔΙΑΜΟΡΦΩΣΗ ΔΙΑΔΡΟΜΩΝ ΝΕΟΥ ΝΕΚΡΟΤΑΦΕΙΟΥ ΛΙΒΑΔΕΙΑΣ» που ανέρχεται στο ποσό των 342.744,90€(συμπεριλαμβανομένου Φ.Π.Α.)  και είναι σε ισοζύγιο με το ποσό της αρχικής σύμβασης

**Η απόφαση πήρε αριθμό 163/2022.**

 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 27-05-2022

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

 ΤΑ ΜΕΛΗ

1. Αποστόλου Ιωάννης

2. Καλογρηάς Αθανάσιος

3.Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5.Καπλάνης Κωνσταντίνος

6. Τουμαράς Βασίλειος